विष्णुस्मृतिः/षड्विंशतितमोऽध्यायः
सवर्णासु बहुभार्यासु विद्यमानासु *ज्येष्ठया सह धर्मकार्यं कुर्यात्[ज्येष्टया]  । । २६.१  । ।

मिश्रासु च कनिष्ठयापि समानवर्णया  । । २६.२  । ।

समानवर्णाया अभावे त्वनन्तरयैवाप्दि च  । । २६.३  । ।

न त्वेव द्विजः शूद्रया  । । २६.४  । ।

द्विजस्य भार्या शूद्रा तु धर्मार्थं न क्वचिद्भवेत् ।
रत्यर्थं एव सा तस्य रागान्धस्य प्रकीर्तिता   । । २६.५  । ।

हीनजातिं स्त्रियं मोहादुद्वहन्तो द्विजातयः   ।
कुलान्येव नयन्त्याशु ससंतानानि शूद्रताम्  । । २६.६  । ।

दैवपित्र्याथितेयानि तत्प्रधानानि यस्य तु   ।
नाश्नन्ति पितृदेवास्तु न च स्वर्गं स गच्छति   । । २६.७  । ।